Ego Galterus, Dei gratia Lingonensis episcopus, notum facio presentibus et futuris quod Renerius, dominus de Borbonia, et Fridericus, filius ejus, et Guiota, uxor ejusdem Friderici, dederunt Deo et fratribus Theoloci, quicquid habebant de proprio, et quod ab ipsis tenebatur in casamento, in decimis de Perecio, quantum videlicet pertinet ad grangiam Montis Sergii, vel ad abbatiam Theoloci. Testes sunt Guido de Couulento, monachus Theoloci, Richardus, capellanus Couulenti, Hugo conversus Mormonti. Gerardus, domnus de Fouvenz, fratribus Theoloci concessit decimam de Montesergio, et decimam de Mont Warrei, que utraque ab eo sub casamento tenebantur, laudante uxore sua et Humberto, filio ejus, coram subscriptis testibus. Testes sunt: Richardus de Ortis monachus Besue, Fulco de Fouvent, Arnulfus de Foro. Dominus Pontius de Rupe et Odo, dominus de Ray, dederunt sancte Marie de Theoloco quicquid habebant et calumniabantur in decimis grangie de Montesergii et in prato de Orrein, quod dicitur Maresch, et in decimis grangie Montisware, et si quid alibi in presentiarum de casamentis eorum fratres predicti possident. Testes sunt: Gerardus, domnus de Fouvenz, et Erembertus, miles de Chacé, Odo, prepositus de Calinta.